New York-style cheesecake danner sammen med Italian-style de to mest populære variantene av ostekake i USA. Det finnes mange teorier om hvor kaken kan ha oppstått, og en hevder at Arnold Reuben, en eier av Turf Restaurant i 49th og Broadway i New York City, utviklet oppskriften for New York cheesecake i 1929 etter å ha spist et stykke ostepai hos en venn. En annen teori går ut på at den oppsto først på et jødisk konditori i New York, før den ble populær rundt om i hele verden.